Следећег дана (7. јул), у 09:27 сати, трговачки брод "-{Alcoa Ranger}-" (заповедник Вернон Ланселот Џаб) из конвоја PQ-17, који је пловио самостално према Архангелску, бива погођен торпедом у десни бок, у пределу 2. товарног одељења, и ствара велику рупу, што проузрокује полако нагињање брода надесно. Осам официра, 26 члана посаде и 6 артиљераца (брод је поседовао два стара против-авионска топа и један митраљез), напуштају брод у три чамца за спашавање, 15 минута након напада. Подморница У-255 израња, саслушава чланове посаде, а затим са раздаљине од приближно 100 метара отвара ватру на брод из свог топа. Са подморнице испаљују најмање 60 граната (неки преживели чланови посаде наводе да је испаљенио више од 150 граната), услед чега "-{Alcoa Ranger}-" тоне у 11:00 сати. Два од три чамца за спасавање долазе до Нове Земље још истог дана, а један недељу дана касније стиже до рта Канин. Совјетски патролни чамци сакупљају све преживеле и пребацују их у Архангелск.